alexandrainst/scandi-wiki huggingface dataset:
Lars Haltbrekken

Lars Haltbrekken () er ein norsk politikar som vart stortingsrepresentant for Sosialistisk Venstreparti i 2017. 

Haltbrekken vart landskjend som leiar 1995-96 av Natur og Ungdom. Frå 1998 til 2001 var han tilsett i Norsk Bonde- og Småbrukarlag. I 2005 vart han vald til leiar av Norges Naturvernforbund, ein posisjon han hadde til 2016, då han trekte seg for å verte stortingsrepresentant for Sosialistisk Venstreparti. Ved stortingsvalet 2017 vart han fyrstekandidat for SV i Sør-Trøndelag, endå om han har budd i Oslo i lang tid. Stortingsperioden 2017-21 var han medlem i Energi- og miljøkomiteen.

Kjelder

Denne artikkelen bygger på «Lars Haltbrekken» frå ,  den 5. juni 2021.

Bakgrunnsstoff 
 

Stortingsrepresentantar for Sør-Trøndelag
Stortingsrepresentantar frå SV
Stortingsrepresentantar 2017-2021
Stortingsrepresentantar 2021-2025
Norske miljøvernarar
Cornelia Oschkenat

Cornelia Oschkenat, fødd Riefstahl, () er ein tysk tidlegare friidrettsutøvar frå Neubrandenburg som representerte Aust-Tyskland til 1990. Ho vann sølv på 100 meter hekk ved europameisterskapen 1986 og bronse i øvinga under verdsmeisterskapen 1987, der ho også fekk sølv med det austtyske mannskapet i 4 x 100 m stafett. I tillegg sigra ho på 60 meter hekk ved tre innandørs-EM.

Aktiv
Cornelia Riefstahl høyrde til verdseliten på 100 meter hekk frå 1983. Som Cornelia Oschkenat vann ho 60 meter hekk ved hall-EM 1985 i Aten. Denne meistertittelen forsvarte ho ved hall-EM 1986 i Madrid og hall-EM 1988 i Budapest. I det mellomliggande 1987 vann ho øvinga ved hall-VM 1987 i Indianapolis.

Oschkenat sprang inn til sølvmedalje på 100 meter hekk under Friidretts-EM 1986 i Stuttgart, verdsrekordhaldaren Jordanka Donkova frå Bulgaria var i eiga klasse. 11. juni 1987 presterte Oschkenat personbeste med tida 12,45 sekund ved eit stemne i Neubrandenburg. Utover sommaren sprang ho fleire sterke hekkeløp. Under verdsmeisterskapen i Roma i september kom ho med tida 12,46 i mål til bronsemedalje, like bak landskvinna Gloria Uibel, bulgarske Ginka Zagortsjeva vann med god margin. I den same meisterskapen tok Oschkenat seg av den andre etappen for det austtyske laget i 4 x 100 meter stafett; Silke Gladisch, Kerstin Behrendt og Marlies Göhr. Ved EM 1990 enda Oschkenat på fjerdeplassen, to hundredels sekund attom bronsevinnaren.

Medaljar og plasseringar i internasjonale meisterskap
EM 1982 i Aten: Utslått i semifinalane (13,07=nr 10) 
VM 1983 i Helsinki: Nr 7 – 12,94
EM 1986 i Stuttgart: Sølvmedalje – 12,55, bakom Jordanka Donkova (12,38)
VM 1987 i Roma: Bronsemedalje – 12,46. Sølv i 4 x 100 m stafett
OL 1988 i Seoul: Nr 8 – 13,73
EM 1990 i Split: Nr 4 på korthekken – 12,94 
VM 1991 i Tokyo: Utslått i kvalifiseringa (13,55=nr 33)

Kjelder

Denne artikkelen bygger på «Cornelia Oschkenat» frå ,  den 6. juni 2021.  

Tyske friidrettsutøvarar
Tyske hekkeløparar
Williams County i Nord-Dakota

Williams County er eit fylke nordvest i den USA-amerikanske delstaten Nord-Dakota, vestgrensa til fylket er delstatsgrense mot delstaten Montana. Flatevidda til Williams County, som vart oppretta i 1891, er på 5 563 km², 201 km² dekt av vatn. Fylkessetet ligg i Williston, einaste byen i fylket.

I 2010 budde 22 398 personar i Williams County. Grunna ein oljeboom auka folketalet med kring 15 000 det neste tiåret. Ved folketeljinga 2000 vart 48,3 % av ibuarane registrerte som norskætta og 22 % som tyskætta.

Kjelder

Denne artikkelen bygger på «Williams County, North Dakota» frå ,  den 6. juni 2021.

Bakgrunnsstoff

County i Nord-Dakota
Skipingar i 1891
NM i orientering 1992

Noregsmeisterskapen i orientering 1992 vart avvikla dagane frå 3. til 5. september i Bardufoss i Troms. Menn og kvinner tevla i normal og kort løype, samt stafett.

Menn

Normal løype - 15,3 km

Kort løype

Stafett

Kvinner

Normal løype – 9,3 km

Kort løype

Stafett

Kjelder
Sportsboken 92-93. Sportsboken As/VG. 1992.

Noregsmeisterskap i 1992
Idrettstilskipingar i Troms og Finnmark
Noregsmeisterskap i orientering
Idrett i Målselv
Norton-ekvivalent

Norton-ekvivalent er ein ein-port-krins som representerer ein meir kompleks krins. Ekvivalentkrinsen er tufta på Notons teorem, som seier at ein vilkårleg lineær krins med ei eller fleire spenningskjelder, straumkjelder og motstandar er ekvivalent med ei ideell straumkjelde  i parallell med ein motstand . Straumen  frå den indre straumkjelda  blir kalla Norton-straumen og motstanden  blir kalla Norton-motstaden, eller «den indre motstanden». Med open utgang er utgangsspenninga .

At ein vilkårleg krins kan omformast til ein ekvivalent krins med berre to komponentar forenklar i mange samanhengar analysen mykje. Når ein lastmotstand  blir kopla til utgangen dannar Norton-motstanden  og lastmotstanden  ein straumdelar, så når Norton-ekvivalenten og lastmotstanden  er kjende kan ein finna straumen gjennom  som

.
For å få størst mogeleg straum over lasten må Norton-motstanden vera stor i høve til lastmotstanden: . Om ein kortsluttar utgangen blir .

Referansar

Sjå òg 
Thévenin-ekvivalent

Elektriske krinsar
Elektroteknikk
Elektronikk
Wells County i Nord-Dakota

Wells County er eit fylke sentralt i den USA-amerikanske delstaten Nord-Dakota. Flatevidda til fylket er på 3 343 km² og folketalet kring 4 000, fylkesetet ligg i landsbyen Fessenden. Fylket vart oppretta i 1873 og organisert 1884.

Ved folketeljinga 2000 vart 59,5 % av ibuarane registrert som tyskætta og 24,1 % som norskætta.

Kjelder

Denne artikkelen bygger på «Wells County, North Dakota» frå ,  den 6. juni 2021.  
 

County i Nord-Dakota
Kidder County

Kidder County er eit fylke sentralt i den USA-amerikanske delstaten Nord-Dakota. Flatevidda til Kidder County er på 3 712 km², 213 km² er dekt av vatn. Fylket vart grunnlagt i 1873 og organisert i 1881.

Knapt 2 500 menneske bur i fylket som vert styrt frå landsbyen Steele. Ved folketeljinga 2000 vart 64,2 % av ibuarane registrert som tyskætta og 15,4 % som norskætta.

Kjelder

Denne artikkelen bygger på «Kidder County, North Dakota» frå ,  den 6. juni 2021.  
 

County i Nord-Dakota
Grundset stasjon

Grundset stasjon ligg langs Rørosbanen i Elverum kommune i Innlandet. Han vart opna i 1862 som endestasjon då Hamar-Grundsetbanen sto ferdig. Frem til 1866 vart namnet skreve Grundseth. Då banen vart forlenga til Åmot i 1871 vart stasjonen nedgradert til stoppestad, dette var betjent til 1953 da han fikk status som haldeplass. Regulær persontrafikk vart nedlagt i 1985, men stasjonen var førebelt betjent i sluletida fram til 1997.

Rørosbanen

Samferdsle i Elverum
Ines Müller

Ines Müller, fødd Reichenbach, () er ein tysk tidlegare friidrettsutøvar frå Grimmen i Mecklenburg-Vorpommern som representerte Aust-Tyskland. Ho vann i 1986 EM-sølv og 1987 VM-bronse i kulestøyt.

Aktiv
Ines Reichenbach vart nummer åtte i kuletevlinga ved Sommar-OL 1980 i Moskva. Ho måtte vente i seks år før ho fekk delta i den neste store internasjonale meisterskapen. Som Ines Müller vart ho austtysk meister 1985 i kulestøyt og på ny i 1986. Under europameisterskapen 1986 tok ho sølvmedaljen i øvinga, einast landslagskollega Heidi Krieger støytte lenger. Året etter kneip Müller bronsen i kulestøyt i Friidretts-VM, verdmeister Natalja Lisovskaja frå Sovjetunionen og hennar eiga landskvinne Kathrin Neimke var i eiga klasse. Den 16. mai 1988 sette Müller livsbeste i kulestøyt med 21,57 meter ved eit stemne i Aten. Fire månader seinare var ho langt unna den lengda då OL-finalen i kulestøyt fann stad i Seoul, berga likevel ein fjerdeplass.
 
Müller var også ein framifrå diskoskastar med ein personbeste på 66,40 meter, oppnådd 22. september 1985 i Berlin.

Medaljar og plasseringar i internasjonale meisterskap
OL 1980 i Moskva: Nr 8 – 19,66 m
EM 1986 i Stuttgart: Sølvmedalje – 20,81 m, bakom Heidi Krieger (21,10 m)
VM 1987 i Roma: Bronsemedalje – 20,76 m
OL 1988 i Seoul: Nr 4 – 20,37 m

Kjelder

Denne artikkelen bygger på «Ines Müller» frå ,  den 7. juni 2021.  

Tyske friidrettsutøvarar
Tyske diskoskastarar
Tyske kulestøytarar
Deltakarar under sommar-OL 1980
Deltakarar under sommar-OL 1988
Jelena Guljajeva

Jelena Viktorovna Guljajeva, fødd Rodina, ( er ein russisk tidlegare høgdehoppar. Ho vann sølvmedaljen i øvinga ved europameisterskapen 1994.

Aktiv
Etter å ha vore utestengt frå friidretten i to år tok Guljajeva femteplassen under VM 1993 i Stuttgart. Året etter sikra ho seg sølvmedaljen då EM 1994 fann stad i Helsinki, slovenske Britta Bilač var suverent best i tevlinga. Guljajeva vart nummer fire i OL-finalen 1996 med sterke 1,99 meter. Den 23. mai 1998 i Kalamáta presterte ho livsbeste gjennom å gå over 2,01 meter. Tre månader seinare hamna ho på sjetteplassen under EM i Budapest.

Doping
Under eit stemne i Roma i juli 1991 testa Jelena Rodina positivt i ei dopingprøve. Ho vart dømd for bruk av dopingmidlar og utestengt i to år.

Medaljar og plasseringar i internasjonale meisterskap
VM 1993 i Stuttgart: Nr 5 – 1,94 m
EM 1994 i Helsinki: Sølvmedalje – 1,96 m, bakom Britta Bilač (2,01 m)
OL 1996 i Atlanta: Nr 4 – 1,99 m
EM 1998 i Budapest: Nr 6 – 1,92 m
VM 1999 i Sevilla: Nr 12 – 1,93 m
VM 2001 i Edmonton: Nr 10 – 1,90 m

Kjelder

Denne artikkelen bygger på «Jelena Wiktorowna Guljajewa» frå ,  den 7. juni 2021.  

Russiske høgdehopparar
Dawson County i Montana

Dawson County er eit fylke aust i den USA-amerikanske delstaten Montana. Flatevidda til Dawson County er på 6 170 km² som har i underkant av 9 000 ibuarar. Fylkesetet ligg i småbyen Glendive.

Ved folketeljinga 2000 vart 39,7 % av ibuarane registrert som tyskætta og 17 % som norskætta.

Fylket vart grunnlagt i 1869.

Kjelder

Denne artikkelen bygger på «Dawson County, Montana» frå ,  den 7. juni 2021.  
 

County i Montana
Daniels County

Daniels County er eit fylke nordaust i den USA-amerikanske delstaten Montana. Nordgrensa til fylket er òg USA si landegrense mot Canada. Fylket vart grunnlagt i 1920.

Flatevidda til Daniels County er på 3 690 km². I 2020 bur kringom 1700 personar i fylket, nær 2/3 i fylkesetet Scobey.

Ved folketeljinga 2000 vart 35,7 % av ibuarane registrert som norskætta og 20 % som tyskætta.

Kjelder

Denne artikkelen bygger på «Daniels County, Montana» frå ,  den 7. juni 2021.  
 

County i Montana
Polarforsking

Polarforsking viser gjerne til reiser i polare område, ikkje berre for å nå sjølve Nordpolen eller Sørpolen, men også for å utforska andre område nord for den nordlege polarsirkelen (66° 32′ N) eller sør for den sørlege polarsirkelen.

Typar 
Ein skil i hovudsak mellom:

 Ekspedisjonar til Nordpolen og Arktis
 Ekspedisjonar til Sørpolen og Antarktis
 Ekspedisjonar til og gjennom Nordvestpassasjen
 Ekspedisjonar til og gjennom Nordaustpassasjen
 Ekspedisjonar til og over Grønland.

I tillegg kan ein skilja ut ekspedisjonar til Svalbard og andre stadar i det arktiske eller antarktiske området.

Formål 
Slike ekspedisjonar kan ha fleire formål:

 kartografiske, det vil seia å kartleggja til utstrekkinga og den nærare utforminga til landområde
 klimatiske, det vil seia å undersøka temperatur-, vind-, nedbørforhold og liknande
 arkeologiske, det vil seia å søkja etter leivningar frå menneskeleg busetjing og virke
 etnologiske, det vil seia å at studera leveviset, sedvanane og åndslivet til lokale folk, mellom anna språk
 geologiske, det vil seia å kartleggja geologiske formasjonar, innhald av moglege mineral og liknande
 botaniske, det vil seia å studera plantevekst
 zoologiske, det vil seia å studera dyrelivet.

I tillegg til slike formål kan ein også prøva å finna gode skipsruter, stadar eigna til jakt (t.d. av kvalar, pelsdyr og liknande) eller anna nytting av ressursar, stadar eigna til hamner og anna form for overvintring og busetjing eller berre å leggja beslag på område som ikkje tilhøyrer andre statar. I nyare tid har ein del polarekspedisjonar nærast hatt preg av å vera idrettsprestasjonar eller uthaldsprøvar for deltakaren eller deltakarane.

Oversikt 
Historisk byrja polarekspedisjonane på slutten av 1400-talet, men først i det neste hundreåret fekk dei ein meir systematisk karakter. Særleg England og Nederland førte an, men andre land deltok òg. For Danmark-Noreg markerte Hans Egede si reise til Grønland eit vendepunkt for landet si verksemd innan dette området, og frå andre halvdel av 1800-talet og til no har dansk og norsk innsats for polarekspedisjonar vore sterk. Størstedelen av den danske verksemda har vore retta mot Grønland, men også andre område, særleg til Nord-Amerika, som Vitus Bering sin kjende ekspedisjon til farvatnet mellom Sibir og Alaska.

Andre land, som England, USA, og Russland (der ein i denne samanhengen også må rekna det tidlegare Sovjetunionen) har gjort ekspedisjonar såvel til Nordpolen og Arktis som til Sørpolen og Antarktis.

Polarstasjonar 
I løpet av 1900-talet har dei eigentlege polarekspedisjonane i stor grad blitt supplerte med vedvarande tilstadevere på faste polarforskingsstasjonar, noko som særleg gjeld Antarktis men også Grønland.

Kjelder

Denne artikkelen bygger på «Polarekspeditioner» frå ,  den 7. juni 2021.  
 

 
Arktisk forsking
Antarktis
Pelée

Montagne Pelée eller berre Pelée er ein 1394 meter høg aktiv stratovulkan på nordsida av øya Martinique i Karibia. Han hadde eit kraftig utbrot i 1902 og eit mindre i 1929.
Namnet «Pelée» tyder 'skalla'.

Utbrotet i 1902 

8. mai 1902 eksploderte vulkanen. I løpet av eit par minutt ramma pyroklastiske straumar byen Saint-Pierre. Byen blei heilt øydelagd. Nær 30 000 menneske omkom. I Saint-Pierre overlevde berre to personar. Dette er den verste katastrofen i samband med vulkanutbrot i historia til Karibia.

Kjelder 

Denne artikkelen bygger på «Montagne Pelée» frå ,  den 7. juni 2021.  

Martinique
1000 m-toppar
Vulkanar i Karibia
Partiell derivasjon

Partiell derivasjon er ein operasjon i matematikk for å finne den partiellderiverte til ein fleirvariabel funksjon, som er funksjonens deriverte med omsyn på ein variabel, mens dei andre blir halden konstant.
Notasjonen for den partiellderiverte for ein funksjon  med variablane  med omsyn på  skriv ein som oftast på forma

 

men ein også skriva han som . Ein les "den partiellderiverte av  med omsyn på ".

∂, ein stilisert kursiv d, blir brukt for å visa til partiellderiverte og skil det frå deriverte av einvariable funksjonar, .

Den deriverte til ein einvariabla funksjon er stigningstalet til tangenten i punktet . I ein funksjon med to variablar er det uendeleg mange tangentar i kvart punkt , men som oftast er det tangentane parallellt til enten  eller -aksen som er av høgst interesse. Når ein partiellderiverer finn vi stigningstalet til ein av desse to tangentane.

Definisjon

R2 
La  vere ein funksjon av to variablar,  og .

Den partiellderiverte til  med omsyn på  er definert som

 ,

dersom grenseverdien eksisterer.

Korresponderande er den pariellderiverte med omsyn på  definert slik:

Rn 
Vi kan generalisere definisjonen i andredimensjon til å gjelde for alle dimensjonar

La  vere ein funksjon av  variablar, .

Vi definerer den partiellderiverte til  med omsyn på  slik:

 

Kvar funksjon i  har  partiellderiverte; ein til kvar variabel.

Eksempel i R2 
Vi har funksjonen 

 

Når ein partiellderiverer med hensyn på ein variabel behandlar vi den andre som konstant. Dei to partiellderiverte til  er dermed

 

Stigningstalet til tangenten parallelt med -aksen i punkt (1,1) er

 

Tilsvarande har vi stigingstalet til tangenten parallelt med -aksen:

Partiellderiverte av høgre orden 
Slik som for funksjonar med ein variabel, kan vi definere partiellderiverte av høgre orden for funksjonar med fleire variablar. Dersom ein partiellderivert er deriverbar kan ein fortsette å derivere med omsyn på same eller ein anna variabel så langt det let seg gjere.

Deriverer vi ein førstepartiellderivert med same variabel finn vi den andrepartiellderiverte, og skriv følgjande notasjonar:

 

Deriverer vi med ein anna variabel får vi ein kryssa andrepartiellderivert

 

Symmetrien eller likskapen av andre partiellderiverte fastslår at rekkjefølgja for å oppnå ein kryssa andrepartiellderivert er likegyldig

 

Deriverer vi ein andrepartiellderivert får vi ein tredjepartiellderivert, og så vidare... Deriverer vi ein funksjon -gongar med same variabel får vi n-te ordens partiellderivert

 

Vi får ein n-te ordens kryssa partiellderivert dersom vi deriverer ein funksjon  gongar med  ulike variablar

Sjå også 

 Retningsderivert
 Gradient
 Hessematrisen

Kjelder 

Matematisk analyse
Funksjonar
Differensialrekning
Differensiallikningar
Kveke

Kveke (Elytrigia repens) er ein rundt 70 cm høg art av grasfamilien med lange, krypande og djuptgåande jordstenglar. Kveke har flattrykte småaks med flatsida vend mot strået. Planta er eit av dei vanskeligste ugrasartane, som i eng ofte dannar tuver.

Kjelder

Delar av denne artikkelen bygger på «Kveke» frå ,  den 8. juni 2021.  
 
  Kveke Elytrigia repens (L.) Nevski, artsdatabanken.no

Grasfamilien
Ugras
Plantar i Noreg
NM i orientering 1992/langdistanse

Noregsmeisterskapen i orientering 1992 i langdistanse vart avvikla 20. juni ved Drammen. Mennene sprang ei 24,9 km lang løype, kvinneløypa var på 14,9 km.

Menn

Kvinner

Kjelder
Drammens Tidende og Buskeruds blad 22. juni 1992

Noregsmeisterskap i 1992
Idrettstilskipingar i Viken
Noregsmeisterskap i orientering
Idrett i Drammen
Shoshone County

Shoshone County er eit fylke nord i den USA-amerikanske delstaten Idaho som i aust delar grense med delstaten Montana. 
Fylket vart grunnlagt i 1884, og har namn etter innfødde shoshonefolk. Fylkessetet er i Wallace, medan den største busetnaden er Kellogg.

Flatevidda til fylket er på 6 820 km². Kringom 12 800 personar bur i fylket. I fylgje folketeljinga i 2000 var 22,1 % av desse av tysk, 14 % av amerikansk, 11,3 % av engelsk, 9,7 % av irsk og 5,9 % av norsk opphav.

Kjelder

Denne artikkelen bygger på «Shoshone County, Idaho» frå ,  den 8. juni 2021.

Bakgrunnsstoff

County i Idaho
Skipingar i 1884
Yellowstone-elva

Yellowstone-elva (engelsk Yellowstone River) er ei sideelv til Missouri. Ho er ca. 1 080 km lang og ligg nordvest i USA. 

Elva blir rekna som hovudsideelva til den øvre delen av Missouri, og elva med sideelver har eit nedbørsfelt som strekkjer seg frå Rocky Mountains i nærleiken av Yellowstone nasjonalpark og tvers over fjella og høgslettene i Sør-Montana og Nord-Wyoming. Nedbørsfeltet til elva er på 181 300 km². Den største bielva er den austlege Powder.

Dei største sideelvene til Yellowstone er Gardner River, Shields River, Lamar River, Boulder River, Stillwater River, Bighorn River, Tongue River og Powder River.

Nokre av dei større byane ved elva er Billings, Forsyth, Miles City, Glendive og Sidney, alle i Montana.

Yellowstonefalla består av to større fossefall i Yellowstoneelven. Fossane ligg i Yellowstone nasjonalpark.

Yellowstone er den lengste uregulerte elva i dei nedre 48 statane. Det er ingen demningar som dannar reguleringsmagasin eller anna langs elva. Det same kan ikkje seiast om sideelvane: Der er det fem større vassmagasin: Bull Lake, Boyson, Buffalo, Bighorn, Tongue Riv, og Lake De Smet-reservoara.

Nesten alle samanstøyta under Black Hills-krigen mellom amerikanske styrkar og framfor alt lakotafolk fann stad nær Yellowstone-elva. 

Det er strekt oljeleidningar gjennom området. I 2011 og i 2015 var det ulukkestilfelle av lekkasjar, og dette førte til oljeforureining av og ved Yellowstone River.

Kjelder 

Denne artikkelen bygger på «Yellowstone River» frå ,  den 8. juni 2021.  
 
Elvar i USA
Dmitrij Sjevtsjenko

Dmitrij Igorevitsj Sjevtsjenko () er ein russisk tidlegare diskoskastar frå Taganrog. Han tok sølvmedaljen i øvinga både under verdsmeisterskapen 1993 og europameisterskapen 1994.

Aktiv
Sjevtsjenko vart nummer sju i diskoskastinga ved VM 1991 i Tokyo og nummer åtte under Sommar-OL i Barcelona året etter. I 1993 tok han sølv då Friidretts-VM vart avvikla i Stuttgart, ein liten meter bakom tyske Lars Riedel. Ved EM 1994 i Helsinki sikra han seg ein ny sølvmedalje, slått med 22 cm av kviterussaren Vladimir Dubrovsjtsjik.

Etter å ha vore utestengt i 1996-97, lukkast Sjevtsjenko ikkje å vinne ein internasjonal medalje. Nærast kom han då han vart fjerdemann ved Friidretts-VM 2001 i Edmonton. Livsbeste presterte han då han 7. mai 2002 kasta 70,54 meter ved eit stemne i Krasnodar.

Sjevtsjenko vart sovjetisk diskosmeister i 1991, sidan vart han russisk meister seks gongar. Han er 200 cm høg og vog 140 kg då han var aktiv.

Doping
Kort etter han enda på åttandeplass i Göteborg-VM 1995, testa han positivt på det forbodne stoffet metandienon i ei dopingprøve. Dermed fekk han ikkje tevle dei neste to åra.

Medaljar og plasseringar i internasjonale meisterskap
VM 1991 i Tokyo: Nr 7 – 62,90 m
OL 1992 i Barcelona: Nr 8 – 61,78 m
VM 1993 i Stuttgart: Sølvmedalje – 66,90 m, bakom Lars Riedel (67,72 m)
EM 1994 i Helsinki: Sølvmedalje – 64,56 m, bakom Vladimir Dubrovsjtsjik (64,78 m)
VM 1995 i Göteborg: Nr 8 – 63,18 m
EM 1998 i Budapest: Utslått i kvalifiseringa - 0
VM 1999 i Sevilla: Utslått i kvalifiseringa (60,80 m=nr 19)
OL 2000 i Sydney: Nr 11 – 62,65 m
VM 2001 i Edmonton: Nr 4 – 67,57 m
EM 2002 i München: Nr 6 – 63,97 m
VM 2003 i Paris: Nr 10 – 62,28 m
OL 2004 i Aten: Utslått i kvalifiseringa – 0

Kjelder

Denne artikkelen bygger på «Dmitri Igorewitsch Schewtschenko» frå ,  den 9. juni 2021.  

Russiske friidrettsutøvarar
Diskoskastarar
NM i orientering 1993

Noregsmeisterskapen i orientering 1993 vart avvikla dagane frå 16. til 18. september i Gjøvik i Oppland. Menn og kvinner tevla i normal og kort løype, samt stafett.

Menn

Normal løype - 15,1 km

Kort løype

Stafett

Kvinner

Normal løype – 8,9 km

Kort løype

Stafett

Kjelder
 Sportsboken 93-94. Chr. Schibsteds Forlag. 1993.

Noregsmeisterskap i 1993
Idrettstilskipingar i Innlandet
Noregsmeisterskap i orientering
Idrett i Gjøvik
NM i orientering 1993/langdistanse

Noregsmeisterskapen i orientering 1993 i langdistanse vart avvikla 19. juni i Sogndal. Mennene sprang ei 26 km lang løype, kvinneløypa var på 16 km.

Menn

Kvinner

Kjelder
 Sportsboken 93-94. Chr. Schibsteds Forlag. 1993.

Noregsmeisterskap i 1993
Idrettstilskipingar i Vestland
Noregsmeisterskap i orientering
Idrett i Sogndal
Estadio de la Cartuja

Estadio de la Cartuja (spansk Estadio Olímpico de la Cartuja, også  Olímpico Sevilla, 'Olympiastadion i Sevilla') er eit fleirbruksstadion i Sevilla i Spania. Anlegget stod ferdig i 1999 til VM i friidrett og har ein tilskodarkapasitet på 57 619. Estadio de la Cartuja er rekna som eit femstjerners stadion av UEFA og var vertskap for UEFA-cupen i 2003 mellom Celtic FC og FC Porto.

Kjelder

Denne artikkelen bygger på «Olympiastadion (Sevilla)» frå ,  den 1. oktober 2021.

Bakgrunnsstoff 

Fotballstadion i Spania
Friidrettsarenaer
Arenaer i Fotball-EM 2021
Sport i Sevilla
Byggverk i Sevilla
Skipingar i 1999
Turn under Sommar-OL 1984

Turnøvingane under Sommar-OL 1984 i Los Angeles vart avvikla i tida 29. juli til 11. august. Øvingane omfatta 14 tevlingar, 8 for menn og 6 for kvinner. 71 menn og 65 kvinner deltok i mangekampane.

Menn

Mangekamp

Bøylehest

Frittståande

Hopp

Ringar

Skranke

Svingstang

Lagkamp

Kvinner

Mangekamp

Bom

Frittståande

Hopp

Skranke

Lagkamp

Kjelder

Denne artikkelen bygger på «Gymnastics at the 1984 Summer Olympics» frå ,  den 10. juni 2021.  
 

Turn
Sommar-OL 1984
USA
Pablo Escobar

Pablo Emilio Escobar Gaviria ()var ein colombiansk narkobaron og leiar av Medellínkartellet. Særleg kokainsmugling frå Colombia til USA gjorde Escobar til ein av dei rikaste mennene i verda.

Colombianarar
Lofotens budstikke

Lofotens budstikke var ei norsk lokalavis som kom ut i Vestvågøy i perioden 1895-1897. Ho var den fyrste avisa som vart utgjeven i Vestvågøy. Redaktør var Chr. Christoffersen, som òg var lærar og formann i likningsnemnda. Avisa var skriven for hand av redaktøren. Etter planen skulle ho koma ut to gongar for månaden, men utgjevinga var uregelmessig, både av di redaktøren var oppteken med arbeidet i likningsnemnda og skulen, og nokre gongar av mangel på papir. Lofotens budstikke var ei venstreavis, i samsvar med den politiske ståstaden til redaktøren. Mykje av stoffet handla om kommunale saker, men òg om tilhøvet mellom Noreg og Sverige, som på denne tida ikkje var det beste.

Referansar 

Tidlegare norske aviser
Skipingar i 1895
Nedleggingar i 1897
Vestvågøy kommune